Sante Gaiardoni el xe sta on ciclista vèneto, vełocista e pistard ecesionałe. Grandisimo pistard da ła potensa esploxiva, el se ga afermà sora-de-tuto da diłetante in speciałità come ła vełoçità e el chiłometro da fermo, speciałità dove el ga vinto ałe Olimpiadi de Roma ntel 1960. In chel steso ano a Lipsia el se ga afermà anca come campion del mondo de ła vełoçità, dopo du secondi posti ntel 1958 e ntel 1959, tute e do łe volte ałe spałe de Valentino Gasparella; el ga vinto anca, sempre ntel 1960, ła so tersa maja tricołor ntel tandem, dopo łe vitorie inte i do ani precedenti. Pasà profesionista ntel 1961, el ga dełuso parsialmente łe grose aspetative ca ghe zera su de lu.